《秋怀 其八》
宋代·韩淲

天命有生死，人事有盛衰。亘古每如此，一致该百为。

墨翟非达道，徒尔悲练丝。寥寥千载间，圣贤眼中稀。

悠悠水东逝，忽忽日西驰。为学苟未至，于人犹可思。

发言一不善，虽马亦难追。修身撰良辰，浩然排忧悲。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。